KTB รายได้ดอกเบี้ยพุ่ง-สำรองลดฮวบ! ดันกำไร Q1 โตทะลัก 57% แตะ 8.78 พันลบ.
KTB รายได้ดอกเบี้ยพุ่ง-สำรองลดฮวบ! ดันกำไร Q1 โตทะลัก 57% แตะ 8.78 พันลบ. ฟาก NPL ลดลงแตะระดับ 3.34% จากสิ้นปี 64 ที่ระดับ 3.50%
KTB รายได้ดอกเบี้ยพุ่ง-สำรองลดฮวบ! ดันกำไร Q1 โตทะลัก 57% แตะ 8.78 พันลบ. ฟาก NPL ลดลงแตะระดับ 3.34% จากสิ้นปี 64 ที่ระดับ 3.50%
21 เม.ย. 2565

ธนาคารกรุงไทย จำกัด (มหาชน)  หรือ KTB รายงานผลการดำเนินงานงวดไตรมาส 1  สิ้นสุด ณ วันที่ 31 มีนาคม 2565 มีดังนี้

โดยกำไรสุทธิส่วนที่เป็นของธนาคาร เท่ากับ 8,780 ล้านบาท เพิ่มขึ้นร้อยละ 57.4 จากช่วงเดียวกันของปีก่อน โดยรายได้รวมขยายตัวทั้งจากรายได้ดอกเบี้ยสุทธิที่เพิ่มขึ้นร้อยละ 5.6 จากสินเชื่อที่เติบโต โดยธนาคารมุ่งเน้นสินเชื่อที่มีคุณภาพท่ามกลางภาวะเศรษฐกิจที่ยังมีความไม่แน่นอน ทั้งนี้ สินเชื่อเติบโตดีทั้งสินเชื่อภาครัฐ สินเชื่อ ธุรกิจขนาดใหญ่ และสินเชื่อรายย่อย
อีกทั้งธนาคารมีการบริหารต้นทุนทางการเงินเป็นอย่างดีอย่างต่อเนื่อง และมีรายได้จากการ ดำเนินงานอื่นที่ขยายตัว รวมถึงการควบคุมค่าใช้จ่ายในการดำเนินงานได้อย่างมีประสิทธิภาพ ซึ่งลดลงร้อยละ 3.5 ส่งผลให้ Cost to Income ratio เท่ากับร้อยละ 41.25 ลดลงจากร้อยละ 44.25 ในไตรมาส 1/2564
ธนาคารและบริษัทย่อยตั้งสำรองผลขาดทุนด้านเครดิตที่คาดว่าจะเกิดขึ้นจำนวน 5,470 ล้านบาท ซึ่งลดลงร้อยละ 32.1 จากช่วงเดียวกันของปีก่อน โดยยังยึดหลักระมัดระวัง เพื่อรองรับความไม่แน่นอนจากสถานการณ์ต่างๆ อาจจะมีผลกระทบกับ คุณภาพของสินทรัพย์
โดยมี NPLs Ratio อยู่ที่ร้อยละ 3.34 ลดลงจากร้อยละ 3.50 ณ สิ้นปีที่ผ่านมา และลดลงจากร้อยละ 3.66 ณ 31 มีนาคม 2564 ซึ่งอยู่ในระดับที่ควบคุมได้ดีอย่างต่อเนื่อง พร้อมทั้งรักษาระดับของ Coverage ratio ในระดับสูงกว่า สถานการณ์ปกติ โดยเท่ากับร้อยละ 173.6 เทียบกับร้อยละ 168.8 ณ สิ้นปี 2564 และร้อยละ 153.9 ณ 31 มีนาคม 2564